**Infantil Masculí**

CEH Vendrell 19

CE Tortosa 27

Partit dominat pels tortosins des de l'inici. Encara que durant la segona meitat van patir una mica (pèrdua de pilotes, errades de llançament...), van aconseguir una bona victòria.

**Cadet Femení**

CE Tortosa 31 (16)

CH Ribes 25 (7)

Tercera jornada de la temporada pel cadet femení del CE Tortosa, i tercera victòria de les noies entrenades per Rosa Chertó. Partit molt complet davant l’equip de Sant Pere de Ribes molt potent, encara que la diferència del marcador pugui semblar una altra cosa.

Inici sorprenent per part de les locals amb molta intensitat defensiva i molt encert davant la porteria contraria, fet que va deixar a l’equip visitant una mica descol·locat, així als 20’ marcador 10-3 tortosí. La tònica va continuar fins el descans on un 16-7 continuava demostrant la superioritat de les noies de Rosa.

Però, un inici de la segona part solament amb 4 jugadores per dues exclusions, sumat a la gran intensitat de l’equip rival, va fer anar estretint el marcador. Es veia venir, ja que les visitants tenien potencial i el partit encara no estava tancat. Aquesta línia es va anar allargant durant la segona part, i un 21-17 als 18’ de la represa, feia encendre totes les alarmes. Però, un temps mort demanat per Rosa, sumat a un canvi d’aptitud de les cadets, va permetre tancar el partit amb un resultat final de 31-25.

Totes les noies van estar a un nivell molt alt, però destacarem el paper extraordinari de la nostra portera Maria Subirats amb un recital de parades i contraatacs simplement espectacular.

La setmana vinent es desplaçaran a la pista del CH Vilanova Hipersimply.

C.E. TORTOSA:

- Portera: Maria Subirats

- Jugadores: Idoia Clemente, Núria Aragonés, Paula Yelamo, Anna Subirats, Judith Nicol, Blanca Viñas, Paula Calvet, Cinta Miralles i Elba Martorell

**Cadet Masculí**

CE Tortosa 48 (26)

CH Vila-Seca 21 (11)

Victoria còmoda en la que els tortosins van ser molt superiors com reflexa el marcador.

C.E. TORTOSA:

- Porters: Pau Benaiges i Aleix Alonso

- Jugadors: Aleix S, Pol, Albacar, Albert, A. Sastre, Eduard, Alex, Joan Ignasi, Andreu M, Enric, Pere

**Juvenil Masculí**

CE Tortosa 16

CH Vilamajor 30

Partit dominat i guanyat per l’equip rival, sobretot per un físic molt superior al tortosí.

Tot i el resultat, destacar la gran millora en actitud dels nostres joves jugadors. Ànims nois!!

**Sènior Femení**

CH Cerdanyola 31

CE Tortosa 32

**Sènior Masculí**

CH Cardedeu 30 (15)

CE Tortosa 25 (16)

Primera derrota en lliga del sènior del CE Tortosa. Aquesta jornada visitava el Cardedeu com a líders, i amb la intenció de seguir sent-ho.

La primera part va ser molt ajustada. El Tortosa va plantar una defensa forta i intensa. Les sensacions de la primera part no van ser dolentes i els ebrencs van acabar la primera part amb un gol per sobre.

El començament de la segona part va ser un altre mon. Exclusió de 2' i parcial de 5-0 favorable als locals. Des d'aquell moment els tortosins, tot i posar ganes i intensitat en atac per intentar girar el marcador, no van saber donar-li la volta al partit i va acabar perdent de 5.